**Eu sunt Român**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu n-am să-mi las iubirea de țară și de glie

Uitată pe-o colină, departe de ai mei

Căci sufletul din mine rămâne pe vecie,

A Daciei sămânță drept hrană pentru zei.

Mi-e talpa spintecată de-a nopților urgie

Și drumul fără margini a devenit anost.

Colind pământul sacru să pun în farfurie,

Dar toate-s împotrivă și caut adăpost.

Adeseori din visul trecut prin focul vieții,

Tresar și plâng în noaptea ce iarăși m-a sedus...

Un om care cu trupul își va slăvii profeții,

Va aștepta odihna acolo-n Ceruri Sus!

Eu caut sanctuarul prin nopțile-mi umile,

Să-mi pun credința toată pe treapta ce-a crăpat.

De-o fi să plângă cerul peste-ale mele zile,

Un drum va prinde viață spre casa de odat'.

Eu n-am să-mi las iubirea de țară și de glie,

Să dăinuiască astfel pe-un țărm ce nu-i al meu!?

În suflet tricolorul îl port pentru vecie...

Că sunt român de-o viață și-așa voi fi mereu!

Georgian Ionuț Zamfira 18.08.2021